เป็นกระดูกทับเส้นครับ มาหลาย 5 เดือนแล้ว ตรงสะโพก วันก่อนที่เจ็บไปเอกซเรย์ดู บอกว่า กระดูกสันหลังชิ้นสุดท้ายกับรองสุดท้าย มันมีรู แล้วมีอากาศเข้าไปด้วยครับ ตอนนี้เจ็บลุกไม่ขึ้น นอนกับเตียงเลยครับ กินยากลายตัวครับก็ไม่หาย ไปหาหลาย บอกว่าต้องนอน ผมก็นอนตลอดไม่ได้เดิน แต่ยิ่งเจ็บขึ้นทุกวันครับ แล้วก็เป็นโรคไต เบาหวาน ร่วมด้วยครับ เลยกินยาที่แรงกว่านี้ไม่ได้ เวลาเปลี่ยนท่านอนก็เจ็บต้องจับสะโพกตลอดเลยครับ จะทำยังไงให้อาการทุเลาลงครับ แล้วควรรักษายังไงครับ?ปล.ก่อนที่จะเจ็บมากผมไปปีนบันได กับขับรถมาครับ แล้วไม่หายสักที
สวัสดีค่ะ อาการกระดูกสันหลังทับเส้นนั้นคือการที่นรองกระดูกที่อยู่บริเวณกระดูกสันหลังยื่นออกมาและไปกดทับเส้นประสาท ผู้ป่วยอาจรู้สึกชา อ่อนแรง หรือเจ็บบริเวณแนวเส้นประสาทที่ถูกกดทับ ได้ ซึ่งอาการปวดในผู้ป่วยกลุ่มนี้ มักเป็นปวดที่รุนแรง โดยเฉพาะตอนลุกเดินไปทำกิจกรรม แต่จะดีขึ้นตอนได้ล้มตัวลงนอนการรักษาหลักๆมี 2 อย่างคือผ่าตัด กับไม่ผ่าตัด ถ้ายังเป็นไม่มาก ไม่มีกล้ามเนื้ออ่อนแรง แพทย์อาจพิจารณาให้ยาแก้ปวดเช่นยาแก้อักเสบในกลุ่มที่ไม่ใช่สเตียรอยด์ หรือยาอนุพันธ์มอร์ฟีนอย่างอ่อนเพื่อบรรเทาอาการ รวมไปถึงการทำกายภาพบำบัดเพื่อยืดเหยียดกล้ามเนื้อก็จะช่วยบรรเทาอาการปวดได้ส่วนหนึ่ง ในกรณีที่ผู้ป่วยมีอาการรุนแรง อาจต้องได้รับการผ่าตัดเพื่อรักษาหรือนำกระดูกที่ทับเส้นออกไปค่ะแนะนำปรึกษากับศัลยแพทย์ที่ดูแลโดยตรง หากปวดมากๆ จนรบกวนการใช้ชีวิต ก็เป็นอีกข้อบ่งชี้ในการผ่าตัดรักษาเช่นกัน ขึ้นกับวิจารณญาณของแพทย์ผู้รักษาเป็นหลัก จะผ่าตัดได้หรือไม่ แพทย์จะเป็นผู้ประเมินค่ะ